Death

Οι Death ήταν αμερικανικό death metal συγκρότημα που ιδρύθηκε το 1983. Θεωρούνται πρωτεργάτες του ιδιώματος, ενώ ο ιδρυτής τους και μοναδικό μόνιμο μέλος τους, Τσακ Σούλντινερ, χαρακτηριζόταν ως «ο πατέρας του death metal». Με πωλήσεις δύο εκατομμυρίων αντιτύπων παγκοσμίως, οι Death είναι το πρώτο σε πωλήσεις death metal συγκρότημα στον κόσμο. Ο θάνατος του Σούλντινερ από καρκίνο του εγκεφάλου το 2001 αποτέλεσε και το τέλος του συγκροτήματος.

ΙστορίαEmpty Words - Bands - Death 
Δεκαετία του '80
Ο Τσακ Σούλντινερ ίδρυσε τους Death με το όνομα Mantas και μαζί με τους Ρικ Ρόζ και Καμ Λι, ξεκίνησε να συνθέτει νέα κομμάτια. Τα Demo που ηχογραφούσε περιστασιακά το συγκρότημα ήταν δημοφιλή στο underground κίνημα και οι Mantas απέκτησαν το πρώτο τους φανατικό κοινό.Rare Recordings From CHUCK SCHULDINER's Pre-DEATH Band MANTAS: More Details Revealed Το 1984, ο Σούλντινερ αλλάξε το όνομα σε Death για να μετατρέψει τον θάνατο του αδερφού του σε κάτι «θετικό». Η ηχογράφηση ντέμο συνεχίστηκε, όμως η αδυναμία να βρεθεί ντράμερ για το συγκρότημα οδήγησε στην εκ νέου διάλυσή του. Ωστόσο, μετά από μια ολιγοήμερη θητεία στο καναδικό thrash metal συγκρότημα Slaughter, ο Σούλντινερ εγκαταστάθηκε στο Bay Area του Σαν Φρανσίσκο και κυκλοφόρησε το άλμπουμ "Scream Bloody Gore" το 1987, αναλαμβάνοντας χρέη κιθαρίστα, τραγουδιστή και μπασίστα, με τη βοήθεια των Τζον Χαντ στην κιθάρα και τον Σον Ρέιφερτ στα τύμπανα. Ο δίσκος αυτός χαρακτηρίζεται σήμερα ως «η πρώτη αυθεντική death metal ηχογράφηση».No. 5: Death, 'Scream Bloody Gore' – Best Debut Metal Albums

Στη συνέχεια, ο Σούλντινερ επαναδραστηριοποιείται με τον Ρικ Ροζ στην κιθάρα και κυκλοφορεί το δεύτερο άλμπουμ των Death με τίτλο "Leprosy" το 1988, με τον Ροζ στην κιθάρα, τον Μπιλ Άντριους στα ντραμς, τον Τέρι Μπάτλερ στο μπάσο (αν και στην πραγματικότητα τα τμήματα μπάσου ηχογραφήθηκαν από τον ίδιο τον Σούλντινερ) και τον ίδιο τον Σούλντινερ στην κιθάρα και τα φωνητικά. Τραγούδια όπως το "Pull the Plug" και το "Open Casket" αποτελούν δείγματα του πρώιμου death metal σήμερα.Leprosy - Death | Songs, Reviews, Credits | AllMusic Η απόλυση του Ρικ Ροζ, η προσωρινή αντικατάστασή του από τον Πολ Μάσβινταλ και η τελική διαδοχή της θέσης του δεύτερου κιθαρίστα από τον Τζέιμς Μέρφι, διαμόρφωσαν τη σύνθεση η οποία ηχογράφησε το τρίτο άλμπουμ των Death.James Murphy - Encyclopaedia Metallum: The Metal Archives

Δεκαετία του '90
Το "Spiritual Healing" κυκλοφόρησε τον Φεβρουάριο του 1990.Death (2) - Spiritual Healing at Discogs Τραγούδια που αναδείχτηκαν από το δίσκο ήταν κυρίως τα "Altering the Future" και το ομότιτλο κομμάτι,DEATH | Review: Spiritual Healing | Magazine: Rock Hard / Germany | Written by: Thomas Kupfer | Published: March 1990 ενώ για πρώτη φορά η θεματολογία των στίχων εμπνέεται από κοινωνικοπολιτικά φαινόμενα, αντίθετα με την βίαιη προσέγγιση που αυτή είχε μέχρι πρότινος. Την κυκλοφορία του δίσκου ακολούθησε η απόλυση του Μέρφι. Ο Τσακ Σούλντινερ αποφάσισε να μην πραγματοποιήσει ευρωπαϊκή περιοδεία για την προώθηση του δίσκου, καθώς τόσο η προηγούμενη όσο και αυτή που προοριζόταν να γίνει δεν ήταν οργανωμένες επαρκώς. Ωστόσο, τα υπόλοιπα μέλη του συγκροτήματος, Τέρι Μπάτλερ και Μπιλ Άντριους αποφάσισαν να περιοδεύσουν με το όνομα Death, προσλαμβάνοντας τους Γουόλτερς Ράσλερ και Λούι Καρισάλεζ στη θέση του Σούλντινερ, οι οποίοι ανέλαβαν την κιθάρα και τα φωνητικά αντίστοιχα. Ο Σούλντινερ αντέδρασε και κινούμενος νομικά, απέλυσε ολόκληρη τη σύνθεση των Death.

220px|left|thumb|Το λογότυπο των Death
Στο σημείο αυτό αποφάσισε να αλλάξει πορεία για το συγκρότημα, αφού επέλεξε να συνεργαστεί μόνο με session μουσικούς έναντι της σταθερή σύνθεσης που εφάρμοζε μέχρι τότε, όπως επίσης να χρησιμοποιήσει περισσότερες μελωδίες και πιο πολύπλοκα ριφ, δημιουργώντας την υποκατηγορία του "Τεχνικού Death Metal". Με τους Στιβ ντι Τζόρτζιο στο μπάσο, Σον Ράινερτ στα ντραμς και τον πρώην κιθαρίστα του συγκροτήματος του Πολ Μάσβινταλ, κυκλοφόρησε το 1991 το "Human".Death - Human - Encyclopaedia Metallum: The Metal Archives Ο δίσκος περιελάμβανε επιτυχίες του συγκροτήματος, όπως τα "Suicide Machine", "Together As One", "Flattening of Emotions" και "Lack of Comprehension".Heavy Metal-Human-album review - Death Οι πωλήσεις του άλμπουμ ξεπέρασαν εκείνες των προηγούμενων τριών και η φήμη των Death εξαπλώθηκε ακόμη περισσότερο. Οι υποχρεώσεις του Ντι Τζόρτζιο με το συγκρότημά του, τους Sadus,Sadus - Encyclopaedia Metallum: The Metal Archives δεν του επέτρεπαν να συμμετάσχει στην περιοδεία για το "Human", ούτε στα γυρίσματα του πρώτου video clip του συγκροτήματος για το τραγούδι "Lack of Comprehension". Την θέση του και στα δύο πήρε ο Σκοτ Καρίνο. Χαρακτηριστικό του δίσκου αποτέλεσε και το τέλος των διαμαχών του Σούλντινερ με τον παραγωγό του συγκροτήματος Έρικ Γκριφ, ο οποίος αν και απολύθηκε λίγο μετά την κυκλοφορία του "Spiritual Healing", ανέλαβε εκ νέου τα καθήκοντά του για το "Human".Eric Greif, Death's longtime manager, on the significance and influence of Death on metal

Οι Ράινερτ και Μάσβινταλ επέστρεψαν στο συγκρότημά τους, έτσι ο Σούλντινερ προσέλαβε τους Τζην Χόγκλαν στη θέση του ντράμερ και τον Άντι ΛαΡοκ στη θέση του δεύτερου κιθαρίστα.Gene Hoglan on Rock Overdose: ” Chuck’s (Schuldiner) and Death music lives through our concerts!” Ο Ντι Τζόρτζιο ανέλαβε και πάλι τα καθήκοντα του μπασίστα και η νέα σύνθεση ηχογράφησε και κυκλοφόρησε το ακόμα πιο τεχνικό συνθετικά "Individual Thought Patterns", το 1993.Individual Thought Patterns - Death | Songs, Reviews, Credits | AllMusic Για την περιοδεία που ακολούθησε, χρέη κιθαρίστα ανέλαβε ο Ραλφ Σάντολα, καθώς ο ΛαΡοκ είχε υποχρεώσεις με το άλλο συγκρότημά του, τους King Diamond. Η φήμη των Death μεγάλωσε, χάρη και στην κυκλοφορία του δεύτερου βιντεοκλίπ του συγκροτήματος για το κλασικό "The Philosopher". Άλλα τραγούδια που ξεχώρισαν από τον δίσκο ήταν τα "Trapped In a Corner" και "Jealousy".DEATH | Review: Individual Thought Patterns | Magazine: Rock Hard / Germany | Written by: Götz Kühnemund | Published: July 1993

Για τον επόμενο δίσκο τους, χρέη κιθαρίστα ανέλαβε ο Μπομπ Κελμπλ και το μπάσο ανέλαβε ο Κέλι Κόνλον.kellyconlon.net Ο Χόγκλαν παρέμεινε στη θέση του ντράμερ ολοκληρώνοντας τη σύνθεση του υπερεπιτυχημένου "Symbolic", το 1995. Τραγούδια όπως το ομότιτλο, το "Zero Tolerance", το "Empty Words", το "1,000 Eyes" και η μεγαλύτερη για πολλούς επιτυχία των Death, "Crystal Mountain", αναδείκνυαν τα συνθετικά ταλέντα του Σούλντινερ, αποκλειστικού συνθέτη και στιχουργού του δίσκου.Death - Symbolic - Encyclopaedia Metallum: The Metal Archives Ο Κόνλον εγκατέλειψε το συγκρότημα λόγω των συχνών διαμαχών του με τον Σούλντινερ κατά τη διάρκεια της περιοδείας για την προώθηση του άλμπουμ και αντικαταστάθηκε από τον Μπράιαν Μπένσον.Brian Benson - Metal Storm

Μετά το τέλος της περιοδείας, ο Σούλντινερ ξεκίνησε να συνθέτει υλικό για το νέο του συγκρότημα, τους Control Denied, για τους οποίους εκτελούσε χρέη κιθαρίστα. Η μετέπειτα συνεργασία του με τη δισκογραφική εταιρεία Nuclear Blast, οδήγησε στην κυκλοφορία του έβδομου και τελευταίου δίσκου τον Death το 1998 με τίτλο "The Sound of Perseverance".Death - The Sound of Perseverance - Encyclopaedia Metallum Η νέα σύνθεση του συγκροτήματος περιλάμβανε, πέρα από τον ίδιο τον Σούλντινερ, τους Σάνον Χαμ στην κιθάρα, Σκοτ Κλέντενιν στο μπάσο και τον Ρίτσαρντ Κρίστι στα ντραμς.Loudwire Podcast #4 - Death Legend Richard Christy Η σύνθεση αυτή, με την προσθήκη του Τιμ Αϊμάρ στα φωνητικά, αποτελούσε και τη σύνθεση των Control Denied (αν και ο Κλέντενιν αντικαταστάθηκε τελικά από τον Στιβ Ντι Τζόρτζιο, ο οποίος συμμετείχε στις ηχογραφήσεις του πρώτου δίσκου τους). Το "The Sound of Perseverance" είναι ακόμα πιο τεχνικό από τους προηγούμενους δίσκους των Death, ενώ τα φωνητικά του Σούλντινερ είναι πιο τσιριχτά σε σύγκριση με τις προηγούμενες ηχογραφήσεις του.Rock Hard-The Sound Of Perseverance-album review - Empty Words Μετά το τέλος της περιοδείας που ακολούθησε, στα πλαίσια της οποίας μαγνητοσκοπήθηκαν και κυκλοφόρησαν αργότερα τα "Live in L.A.", "Live in Eidhoven" και "Live in Cottbus",Death (2) Discography at Discogs ο Σούλντινερ ασχολήθηκε με τους Control Denied, με τους οποίους κυκλοφόρησε το 1999 το "Fragile Art of Existence".The Fragile Art Of Existence (Reissue) | Control Denied Μετά την κυκλοφορία του, ο Σούλντινερ διαγνώστηκε με καρκίνο του εγκεφάλου και κατέφυγε σε χημειοθεραπεία.Remembering CHUCK SCHULDINER, 10 Years Later - Metal Injection

Δεκαετία του '00
Το 2000, ο όγκος του Σούλντινερ αφαιρέθηκε σε μια πολυδάπανη εγχείριση, που η οικογένειά του δεν μπορούσε να αντέξει οικονομικά. Συνέχισε να ασχολείται με τους Control Denied, συνθέτοντας υλικό για τον δεύτερο δίσκο τους, όμως τον Μάιο του 2001 ο καρκίνος επανεμφανίστηκε. Ο Σούλντινερ αρνήθηκε να εγχειριστεί λόγω έλλειψης πόρων, παρά την κρισιμότητα της κατάστασής του. Ένα από τα φάρμακα που λάμβανε ως μέρος της χημειοθεραπείας του είχε ως παρενέγεια την εκδήλωση πνευμονίας, ασθένεια η οποία αποδείχτηκε μοιραία για τον εξασθενημένο οργανισμό του. Στις 13 Δεκεμβρίου του 2001, ο Τσακ Σούλντινερ υπέκυψε στην ασθένεια. Στην επικήδεια τελετή προς τιμήν του παρευρέθηκε πλήθος μουσικών, όπως ο Dimebag Darrell των Pantera, ο King Diamond, ο Μαξ Καβαλέρα των Sepultura, ο Μάικ Πάτον των Faith No More, ο Γκλεν Μπέντον των Deicide και άλλοι, συμπεριλαμβανομένων όλοι οι μουσικοί που υπήρξαν μέλη των Death.

Το 2010, η δισκογραφική εταιρεία Relapse Records, επανακυκλοφόρησε το "Sound of Perseverance", ενώ το 2011 επανακυκλοφόρησε το "Human". Επίσης από τη Relapse Records, το 2010 επανακυκλοφόρησε το "Fragile Art of Existence" των Control Denied, ενώ στο μέλλον σκοπεύει να κυκλοφορήσει το "When Man and Machine Collide", το δεύτερο album των Control Denied με τα τελευταία ηχογραφημένα κομμάτια του Σούλντινερ.Relapse Records To Reissue All Chuck Schuldiner Material

ΔισκογραφίαBAND-Releases - Death
Στούντιο ηχογραφήσεις
 Scream Bloody Gore (1987)
 Leprosy (1988)
 Spiritual Healing (1990)
 Human (1991)
 Individual Thought Patterns (1993)
 Symbolic (1995)
 The Sound of Perseverance (1998)Ζωντανές ηχογραφήσεις
 Live in L.A. (Death & Raw) (2001)
 Live in Eindhoven (2001)
 Live in Cottbus '98 (2005)
 Vivus! (2012)Συλλογές
 Fate: The Best of Death (1992)
 Picture Disc Boxset (1999)
 Chuck Schuldiner: Zero Tolerance (2004)
 Chuck Schuldiner: Zero Tolerance II (2004)

 Παραπομπές 

Πηγές

 Death | Biography & History | AllMusic
 Death - Encyclopaedia Metallum: The Metal Archives
 Death - Metal Storm

Κατηγορία:Αμερικανικά death metal συγκροτήματα
Κατηγορία:Μουσικά συγκροτήματα από τη Φλόριντα